# data[].attributes.body
Mă numesc Zâna Primăverii și am venit dintr-un ținut fermecat, unde soarele strălucește cu blândeţe, iar florile se pregătesc să se deschidă. Am nevoie de ajutorul vostru! Vreau să aduc primăvara peste tot, dar floricelele sunt timide și nu știu dacă e momentul să-și deschidă petalele. Voi știți cine sunt prietenele mele cele mai frumoase?

Haideți să descoperim împreună cum se numesc florile de primăvară și să le chemăm cu cântece și jocuri!

Prin jocurile pe care le veţi desfăşura astăzi veţi afla multe lucruri despre flori de primăvară, veţi investiga şi descoperi câteva din secretele lor şi veţi realiza o machetă cu flori de primăvară pentru clasa voastră. Voi ştiţi că florile ne înfrumuseţează şi ne fac viaţa mai frumoasă .

Prima surpriză vă aşteaptă deja pe măsuţe. Dacă sarcinile acestea vor fi duse la bun sfârşit, veţi putea vedea următoare surpriză. Sper să vă placă!

Eu sunt peste tot şi văd şi aud… Voi fi şi la geamul vostru, chiar dacă voi nu mă veţi vedea. Mă veţi simţi prin parfumul florilor cu care vă veţi juca astăzi.

La sfârşitul zilei, veţi putea deschide şi ultimul cadou-surpriză care conţine recompensa voastră pentru această zi plină de joacă, lucru, bucurie. Vă mulţumesc şi vă doresc o zi minunată în compania florilor.  Spor la lucru, copii minunaţi!